Thich Nhat Hanh zen maisuak erantzuten du
Zergatik batzuetan sentitzen dut pisu handi bat bihotzean?
(fr) Zergatik batzuetan sentitzen naiz bihotzean pilota astun bat banu bezala?
(Itzultzailea) Zergatik batzuetan iruditzen zait pilota handi, astun batek
bihotza itotzen didala?
(Thay) Arreta osoa praktikatzeak lagun diezaguke jakiten
zergatik sortzen den sentimendu hura behin da berriro.
Batzuetan, zerbait zuregana heldu da
amaren bidez, aitaren bidez, arbasoen bidez,
penaren bat,
beldurren bat,
kezkaren bat.
Gauza ona da aurkitu izana
arreta osoaren praktika,
praktika honi esker
sentimendu hura aldatu ahal dugulako
gurasoen onerako, arbasoen onerako.
Geu garelako gurasoen, arbasoen jarraipena.
Haiek gugan daude euren zorion eta sufrimenduekin,
euren talentu eta akatsekin.
Beraz, sentimendu hori etor lezake
aurreko belaunaldien kezkatik, beldurretik, haserretik.
Horiek onartu behar ditugu.
Onartu egin behar ditugu.
Beraz arnasa hartzen praktikatu
eta horiek onartu:
'Hemen dago astuntasun sentimendua nire bularrean'.
Sentimendua alda dezakezu arreta osoaren praktikari esker,
maitasun eta ulermena praktikatzeari esker.
Ondo dakizu arnasa hartzen duzula
aitaren onerako, amaren onerako,
arbasoen onerako.
Badakizu irria praktikatzeak,
askatzeak,
errukia praktikatzeak,
min hori alda dezakeela,
estutasun, beldur hori.
Eta maitasunez egiten duzu.
Amarentzako, aitarentzako egiten duzu,
amona, aiteterentzako.
Gutariko askok sentitzen dugu hori,
sentimendu ulergaitz hori.
Ezin dugu ulertu zergatik sufritzen dugun horrela.
Guk ez dugu sufrimendu hori sortu, zergatik agertu da?
Erantzun bakarra da guregana heldu dela
gizartetik, arbasoengandik.
Lehenik onartu egin behar dugu.
Onartzeak egoera errazten du.
Ondorengo pausua da arnasa arretaz hartu, bota
eta sufrimenduari irri egitea.
Konturatzea arreta osoa, kontzentrazioa eta begirada sakona praktikatzeak,
transformazioa errazten duela,
ulermena eta errukia dena alda dezaketen energiak direlako.
Eguzkiaren argiaren antzera.
Eguzkiak elurra urtu dezake
eta lehortu...
eta malkoak lehortzen lagundu.
Beraz, sufrimendua ulertzen eta errukia praktikatzen badugu,
horrek eraldatuko du
gugan dagoen amaren, aitaren sufrimendua, geure sufrimendua.
Batzuetan hau azkar egiten da,
ez bazara kezkatzen, eraldatu daitekeela sinisten baduzu.
Arnasten, ibiltzen, lasaitzen bost minutuz aritu ondoren,
sufrimenduak alde egin duela ikus dezakezu.
Eta hurrengoan datorrenean gauza bera egingo duzu.
Horrela jarraituz gero, egunen batean sufrimendua desagertuko da
eta ez da berriz itzuliko.
Baina praktikatzen jarraitu behar dugu.
Norbaitek praktikatzea gogoraraztea behar dugu.
Horregatik da gauza zoragarria praktikakideak izatea
geure auzoan, familian.
Pisu hori sentitzen dugun bakoitzean, praktikatzea gogoratzen dugu.
Eta gogoratzen ez bagara, norbaitek esango digu
arnasa hartu, bota eta praktikatzeko.
Eskerrik asko galdetzeagatik, jende askori lagunduko dio.
konektatu. inspiratu, elikatu
(Kanpaia)